**Ministru kabineta noteikumu projekta “Grozījumi Ministru kabineta 2011.gada 30.augusta noteikumos Nr.675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2015.gada 8.oktobra likums “Grozījumi Dzīvesvietas deklarēšanas likumā”.2015.gada 17.decembra likums “Grozījumi Iedzīvotāju reģistra likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 8.oktobra likumā “Grozījumi Dzīvesvietas deklarēšanas likumā” paredzēts, ja persona ir iesniegusi iesniegumu uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai vai tās tiesiskā statusa noteikšanai un šajā iesniegumā norādītā informācija satur deklarācijā nepieciešamās ziņas, tā ir uzskatāma par deklarāciju. Līdz ar to ar Ministru kabineta noteikumiem Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību” apstiprināto dzīvesvietas deklarācijas veidlapu turpmāk varēs neaizpildīt, ja minētajā iesniegumā būs norādītas visas dzīvesvietas deklarēšanai nepieciešamās ziņas. Ievērojot minēto, iekļaujot ziņas Iedzīvotāju reģistrā par ārzemnieku, kuram ir kādas Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonība (turpmāk – Savienības pilsonis), vai viņa ģimenes locekli, kurš ieceļos saskaņā ar Ministru kabineta 2011.gada 30.augusta noteikumos Nr.675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā” (turpmāk – Noteikumi) noteikto kārtību, dzīvesvietas deklarēšanai nepieciešamās ziņas, tai skaitā tiesisko pamatu, un papildu adresi (adreses), Iedzīvotāju reģistrā iekļaus Pilsonības un migrācijas lietu pārvalde, pamatojoties uz tām ziņām, ko persona būs norādījusi anketā Savienības pilsoņa vai viņa ģimenes locekļa uzturēšanās tiesības apliecinoša dokumenta pieprasīšanai.Līdz ar to, precizēti Noteikumi un papildināta anketa Savienības pilsoņa vai viņa ģimenes locekļa uzturēšanās tiesības apliecinoša dokumenta pieprasīšanai ar dzīvesvietas deklarēšanai un papildu adreses (adrešu) norādīšanai nepieciešamām ziņām. Tā kā jaunais regulējums Dzīvesvietas deklarēšanas likumā stāsies spēkā 2016.gada 1.jūlijā, grozījumiem Noteikumos ir noteikts spēkā stāšanās laiks.Izpildot Ministru kabineta 2014.gada 1.jūlija sēdes protokola Nr.36 57.§ 2.2.2.apakšpunktā doto uzdevumu, izstrādāts Ministru kabineta noteikumu projekts “Grozījumi Ministru kabineta noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” (VSS-159), kurā tiek precizēts dzīvesvietas deklarācijas veidlapas tiesiskais pamats “īres līgums”, norādot to kā “rakstveida īres līgums” un precizēts apliecinājuma teksts, norādot, ka personai ar parakstu jāpaliecina, ka tā dzīvo deklarētajā dzīvesvietā. Ievērojot minēto, anketā Savienības pilsoņa vai viņa ģimenes locekļa uzturēšanās tiesības apliecinoša dokumenta pieprasīšanai pie dzīvesvietas deklarēšanas tiesiskā pamata tiek norādīts “rakstveida īres līgums”, kā arī precizēta VIII.sadaļa norādot, ka personai ar parakstu jāapliecina, ka tā dzīvos (dzīvo) deklarējamā dzīvesvietā.2015.gada 17.decembra likumā “Grozījumi Iedzīvotāju reģistra likumā” paredzēts, ka ar 2017.gada 1.jūliju Iedzīvotāju reģistrā iekļaus ziņas par ārzemnieka identifikācijas kodu, kas ierakstīts viņa personu apliecinošā dokumentā. Ievērojot minēto anketa Savienības pilsoņa vai viņa ģimenes locekļa uzturēšanās tiesības apliecinoša dokumenta pieprasīšanai papildināta ar jaunu lauku “Ceļošanas dokumentā ierakstītais personas identifikācijas kods”, nosakot, ka šo informāciju anketā Savienības pilsoņa vai viņa ģimenes locekļa uzturēšanās tiesības apliecinoša dokumenta pieprasīšanai norāda sākot ar 2017.gada 1.jūliju. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuvenais mērķgrupas skaitliskais lielums, ņemot vērā 2015.gada statistikas datus – 1 571 personas.  |
| 2. | Tiesiskā regulējuma ietekme uz tautsaimniecību un administratīvo slogu | Ziņas par citas valsts piešķirto identifikācijas kodu, kas ierakstīts personas personu apliecinošā dokumentā, kā arī ziņas par personas, kurai izsniedz reģistrācijas apliecību vai pastāvīgās uzturēšanās apliecību, deklarētās dzīvesvietas adresi un papildu adresi (adresēm) Latvijā, Iedzīvotāju reģistrā tiks iekļautas vienlaicīgi ar citu pakalpojumu veikšanu (apliecības izsniegšana), tādēļ sabiedrībai un Pilsonības un migrācijas lietu pārvaldei papildus administratīvais slogs neradīsies. |
| 3. | Administratīvo izmaksu monetārs novērtējums | Projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publikācijas mājaslapā. |
| 2. | Sabiedrības līdzdalība projekta izstrādē | Projekts pirms izsludināšanas publicēts Iekšlietu ministrijas un Pilsonības un migrācijas lietu pārvaldes mājaslapā. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Anotācijas III, IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

28.04.2016. 09:57

733

Stone, 67219425

kristine.stone@pmlp.gov.lv